Source: https://sede.asturias.es/portal/site/Asturias/menuitem.1003733838db7342ebc4e191100000f7/?vgnextoid=d7d79d16b61ee010VgnVCM1000000100007fRCRD&fecha=08/01/2019&refArticulo=2018-12829&i18n.http.lang=es
Timestamp: 2020-07-09 14:12:16+00:00

Document:
Resolución de 12 d’avientu de 2018, de la Conseyería d’Educación y Cultura, pola que se concede’l premiu «Máximo Fuertes Acevedo» d’ensayu en llingua asturiana, na so ventésima cuarta edición.
Primero.—Por Resolución d’esta Conseyería de fecha de 5 de marzo del 2009 (BOPA del 27 de marzu de 2009) aprobáronse les bases reguladores de los premios literarios n’asturianu, modificaes por Resolución de 23 de xunetu de 2015 (BOPA de 30 de xunetu de 2015). Y por Resolución de 7 de mayu del 2018 (estractu en BOPA del 23 de mayu de 2017) convocóse la ventésima cuarta edición del premiu «Máximo Fuertes Acevedo» d’ensayu en llingua asturiana con una dotación de 3.000 € (tres mil euros).
Segundo.—Con fecha de 19 de payares de 2018 el Xuráu, nomáu por Resolución de fecha 27 de septiembre de 2018, reúnese y propón la concesión del premiu «Máximo Fuertes Acevedo», na so ventésima cuarta edición, a favor de la obra Asturploitation, de Damián Barreiro Maceiras, presentada baxo’l seudónimu «Muxidora Brown», según motivación que consta n’acta: «Destaca la relevancia social del tema tratáu y la propuesta estratéxica que fai pal impulsu del sector audiovisual en llingua asturiana, documentada con minuciosidá y rigor».
Tercero.—Damián Barreiro Maceiras acreitó nun tar incursu nes prohibiciones pa obtener la condición de beneficiariu y atopase al corriente de les obligaciones tributaries y cola Seguridá Social, amás de nun ser deudor de la Facienda del Principáu d’Asturies por deudes vencíes, líquides y esixibles primero de dictase la propuesta de resolución de concesión del premiu, d’alcuerdu colo previsto nos arts. 13 y 14 e) de la Llei 38/2003, de 17 de payares, Xeneral de Subvenciones.
Segundo.—D’alcuerdu col artículu 37 de la Llei 2/1995, de 13 de marzu, sobre Réxime Xurídicu de l’Alministración del Principáu d’Asturies y la Resolución de 2 d’ochobre de 2015, de la Conseyería d’Educación y Cultura (BOPA de 10 d’ochobre), ye competencia del titular de la Dirección Xeneral de Planificación Llingüística y Normalización l’autorización y disposición de los gastos, distintos de los contratos menores, que se financien con cargu al programa presupuestariu xestionáu pola Dirección Xeneral.
Primero.—Conceder el premiu «Máximo Fuertes Acevedo» d’ensayu en llingua asturiana, na so ventésima cuarta edición y correspondiente al añu 2018, a D. Damián Barreiro Maceiras, NIF 71890080S, pol trabayu tituláu Asturploitation.
Segundo.—Avocar pa sí’l conocimientu de los actos delegaos, disponiendo un gastu de 3.000 € (tres mil euros) a favor del premiáu con cargu al conceptu 14.10.422R.482.062 de los Presupuestos Xenerales del Principáu d’Asturies pal 2017 prorrogaos pal 2018.
Tercero.—Reconocer la obligación y proponer y interesar el pagu al titular de la Conseyería competente en materia económica y presupuestaria, que se va facer d’alcuerdu a lo previsto na Base 7.ª de la Resolución de 5 de marzu de 2009, pola que s’aprueben les bases de los premios lliterarios en llingua asturiana, modificaes por Resolución de 23 de xunetu de 2015 (BOPA de 30 de xunetu de 2015).
Uviéu, a 12 d’avientu de 2018.—El Conseyeru d’Educación y Cultura, Genaro Alonso Megido.—Cód. 2018-12829.

References: Resolución 
 Resolución 
 Resolución 
 Resolución 
 resolución 
 Resolución 
 Resolución 
 Resolución